Lacherio ežeras

Lacherio ežeras () – ežeras vakarinėje Vokietijoje, Reino krašte-Pfalce, 24 km į šiaurės vakarus nuo Koblenco, 8 km į vakarus nuo Andernacho, Aifelio kalnuose. Ežeras netaisyklingo apskritimo formos, ~2 km skersmens. Pakrantėje stovi benediktinių Šv. Marijos Lacho vienuolynas (XI–XII a.).


 Išsiveržimas 
Lacherio ežeras susidaręs vulkaninėje kalderoje (mare), Rytų Aifelio vulkaniniame masyve. Jis yra maždaug prieš 13 tūkstančių metų įvykusio vulkaninio išsiveržimo liekana. Tai buvo 6 klasės Plinijaus tipo išsiveržimas, savo mastu panašus į Pinatubo išsiveržimą 1991 metais.de Klerk, Pim; et al. (2008). „Environmental impact of the Laacher See eruption at a large distance from the volcano: Integrated palaeoecological studies from Vorpommern (NE Germany)“. Palaeogeography, Palaeoclimatology, Palaeoecology. 270 (1–2): 196–214. ~10 km spinduliu apie ežerą piroklastiniai srautai paviršių padengė tefra. Aplink kraterį jos storymė viršijo 5 metrus. Visa gyvybė ~60 km į šiaurės rytus ir ~40 km į pietryčius turėjo būti išnaikinta. Skaičiuojama, kad išsiveržimo metu išsiliejo ~6 km³ magmos, išsiveržė ~16 km³ piroklastų.P.v.d. Bogaard, H.-U. Schmincke, A. Freundt and C. Park (1989). Evolution of Complex Plinian Eruptions: the Late Quarternary (sic) Laacher See Case History Archived 19 July 2011 at the Wayback Machine, „Thera and the Aegean World III“, Volume Two: „Earth Sciences“, Proceedings of the Third International Congress, Santorini, Greece, 3–9 September 1989. pp. 463–485. Nuo išsiveržusių medžiagų pasitvenkė Reinas, susidarė ~140 km² ežeras. Vėliau patvankai sugriuvus palei upę nuvilnijo potvynio banga.Schmincke, Hans-Ulrich; Park, Cornelia; Harms, Eduard (1999). „Evolution and environmental impacts of the eruption of Laacher See Volcano (Germany) 12,900 a BP“. Quaternary International. 61 (1): 61–72. Manoma, kad ugnikalnio išsiveržimas galėjo nulemti Federmeserio archeologinės kultūros sunykimą.Oppenheimer, Clive (2011). Eruptions that Shook the World. Cambridge University Press. pp. 216–217.

 Šaltiniai 

Kategorija:Vokietijos ežerai
Kategorija:Europos ugnikalniai
Kategorija:Reino kraštas-Pfalcas